***Islamin näkökulma seksiin***

***نظرة الإسلام للجنس باللغة الفنلندية***

**Kirjoittanut:**

**Dr. Abd Ar-Rahman bin Abd Al-Kareem Al-Sheha**

**Kääntänyt Suomeksi:**

**European Islamic Research Center (EIRC)**

**& Muslim Association of Finland and Baltic Countries**

****

[**www.islamland.com**](http://www.islamland.com)

****

***Islamin näkökulma seksiin***

***Esittely***

Kaikki ylistys Allahille, maailmojen Herralle ja Allah ylistäköön Hänen Profeettansa maininnan ja pitäköön hänet, hänen kotiväkensä ja seuralaisensa turvassa ja suojassa kaikelta alentavalta.

Islam tunnustaa sen faktan, että seksuaalinen halu on tyydytettävä. Se pitää sen halun täyttämistä ylistettävän asiana, kunhan se tapahtuu *Shari’an* rajoissa. Tämän halun täyttäminen ei ole paheksuttavaa, eikä sitä pitäisi laiminlyödä. Allah sanoo:

**”Ihmiset etsivät nautintoa naisista, lapsista, kootuista kulta ja hopea-aarteista, parhaina pidetyistä hevosista, karjasta ja pelloista; nämä ovat vain maallisen elämän nautintoja, mutta Jumalan luona tulee olemaan ihanin asunto.”** (3:14)

Profeetta (rh) sanoi:

**”Naiset ja parfyymi on tehty minulle rakkaaksi ja löydän hyvinvoinnin *Salahin*** (rukouksen) **tekemisestä.”** (Nasa’ee)

Islam kieltää tukahduttamasta tätä halua kokonaan, sillä islam on *Deen*, joka on sopusoinnussa ihmisen luonnollisten taipumusten kanssa. Se täyttää hänen tarpeensa sopivalla tavalla, *Shari’an* mukaisesti. Abu Huraira sanoi:

**Allahin lähettiläältä (rh) kysyttiin, minkä ansiosta ihmiset eniten pääsevät Jannaan** [Paratiisiin]**. Hän sanoi: ’Allahin pelko ja hyvät käytöstavat.’ Häneltä kysyttiin sitten, millä ihmisiä joutuu eniten Tuleen. Hän sanoi: ’Kieli ja yksityisalueet.’** (Tirmidthi)

Tässä kirjasessa käsittelemme islamin mukaista tapaa tyydyttää seksuaalinen halu, ja kuinka se voi muuttua alhaisesta halusta palvonnanteoksi, josta muslimi saa palkinnon. Abu Dharr kertoi, että jotkut seuralaiset sanoivat Profeetalle (rh): ’Oi, Allahin lähettiläs! Rikkaat seuralaiset ovat saavuttaneet suurimmat palkinnot… he rukoilevat, kuten me rukoilemme, paastoavat, kuten me paastoamme ja antanut hyväntekeväisyyteen omaisuudestaan!’ Allahin lähettiläs (rh) sanoi:

**’Eikö Allah ole antanut teille, mistä antaa hyväntekeväisyyttä? Totisesti, jokainen *Tasbeehah*1 on almu, jokainen *Takbeerah*2 on almu, jokainen *Tahmeedah*3 on almu ja jokainen *Tahleelah*4 on almu. Käskeminen hyvään on hyväntekeväisyyttä ja kieltäminen pahasta on hyväntekeväisyyttä, ja kun joku teistä lähestyy perhettään, sekin on hyväntekeväisyyttä.’ Seuralaiset sanoivat: ’Oi, Allahin lähettiläs, saako siitä palkinnon, että lähestyy vaimoaan haluten häntä?’ Allahin lähettiläs (rh) sanoi: ’Eikö siitä saisi rangaistuksen, jos lähestyisi laitonta naista? Yhtä lailla, kun lähestyy vaimoaan, siitä palkitaan.’** (Muslim)

Islamissa kehotetaan avioitumaan. Se on ainoa tapa päästä toteuttamaan seksuaalisia halujaan. Lähettiläs (rh) sanoi:

**’Menen naimisiin naisten kanssa, joten se, joka väheksyy *sunnaani*, ei ole minusta.’** (Irwaa’ al-Ghaleel)

Islam pitää avioliittoa yksilön elämässä sisäisenä tarpeena. Rakkaus, armo ja altruismi leviävät yhteiskunnassa ja lisääntyminen takaa ihmisrodun säilyvyyden. Avioliitolla suojellaan siveyttä, kunniaa ja arvokkuutta; niinpä siitä pidättäytyvä ei pääse nauttimaan näistä hienoista hyödyistä, eikä toteuttamaan luonnollista tarvettaan.

Islam pyrkii vahvistamaan tasapainon, rauhan ja kiintymyksen miehen ja vaimon välillä. Allah sanoo:

**”Eräs Hänen merkeistään on myös se, että Hän on teistä itsestänne luonut teille puolisot, jotta löytäisitte heistä tyydytyksen, ja Hän on antanut teille keskinäistä rakkautta ja laupeutta. Totisesti, tässä on merkkejä niille, jotka ajattelevat.”** (30:21)

Avioliiton kautta puolisot varjelevat toisiaan laittomuuksilta; tämä on avioliiton päämäärä islamissa. Allah sanoo:

**”he ovat teidän verhonne, ja te olette heidän verhonsa.”** (2:187)

Jotkut vastustavat islamia tässä suhteessa ja tukevat sukupuolisuhteita, jotka eivät ole *shari’a*-lain mukaisia. Islam tuomitsee muslimit, jotka käyttäytyvät kuin elukat ja täyttävät seksuaaliset halunsa, miten huvittaa. Miten suuri synti miehelle onkaan olla yhdynnässä naisen kanssa, joka on hänelle laiton!

Profeetta (rh) sanoi:

**”*Shirkin*** [kumppaneiden liittäminen Allahiin palvonnassa] **jälkeen ei ole vakavampaa syntiä kuin haureus.”** (Ahmed)

Islam tukee ja opettaa seuraajiaan olemaan siveitä, puhtaita ja käyttäytymään arvokkaasti. Se pyrkii hiomaan ja täydellistämään muslimin tavat ja etiketin. Abu Umaamah sanoi:

**’Nuori mies tuli Profeetan (rh) luo ja sanoi: ’Oi, Allahin lähettiläs, anna minun tehdä haureutta!’ Ihmiset kerääntyivät hänen ympärilleen ja sanoivat: ’*Mah… Mah!*’5 Profeetta (rh) sanoi: ’Tuokaa hänet.’ Hän tuli sitten Profeetan (rh) lähelle ja istuutui. Tämä sanoi hänelle: ’Haluaisitko tätä äidillesi?’ Hän sanoi: ’Ei, kautta Allahin! Allah tehköön minusta lunnaasi!’ Profeetta (rh) sanoi hänelle: ’Samalla tavalla ihmiset kammoaisivat ajatusta siitä äideillään.’ Profeetta (rh) kysyi sitten häneltä: ’Pitäisitkö siitä tyttärelläsi?’ Hän sanoi: ’Ei, kautta Allahin! Allah tehköön minusta lunnaasi!’ Profeetta (rh) sanoi hänelle: ’Samalla tavalla ihmiset kammoaisivat ajatusta siitä tyttärillään.’ Hän sanoi sitten tälle: ’Pitäisitkö siitä siskollasi?’ Mies sanoi: ’Ei, kautta Allahin! Allah tehköön minusta lunnaasi!’ Profeetta (rh) sanoi hänelle: ’Samalla tavalla ihmiset kammoaisivat ajatusta siitä siskoillaan.’ Hän sanoi sitten: ’Pitäisikö siitä isänpuoleisilla tädeilläsi?’ Tämä sanoi: ’Ei, kautta Allahin! Allah tehköön minusta lunnaasi!’ Profeetta (rh) sanoi hänelle: ’Samalla tavalla ihmiset kammoaisivat ajatusta siitä isänpuoleisilla tädeillään.’ Hän kysyi sitten tältä: ’Pitäisikö siitä äidinpuoleisilla tädeilläsi?’ Tämä sanoi: ’Ei, kautta Allahin! Allah tehköön minusta lunnaasi!’ Profeetta (rh) sanoi hänelle: ’Samalla tavalla ihmiset kammoaisivat ajatusta siitä äidinpuoleisilla tädeillään.’** Hadithin kertoja sanoi, että sitten Profeetta (rh) laittoi kätensä nuoren miehen rinnalle ja sanoi: **’Oi, Allah, anna hänelle anteeksi, puhdista hänen sydämensä ja varjele häntä haureudelta.’ Sen jälkeen asia, jota tuo nuori vihasi eniten, oli haureus.’** (Ahmed)

Islamissa ei ole luostarilaitosta, eikä pidättäytymistä laillisista maallisista nautinnoista. Anas b. Malik sanoi:

**’Kolme ihmistä tulivat Profeetan (rh) taloihin kysymään Profeetan (rh) palvonnanteoista. Kun heille kerrottiin, miten hän palvoi, he pitivät sitä vähäisenä ja sanoivat: ’Emme ole sellaisia kuin Profeetta (rh); Allah on antanut hänelle anteeksi menneet ja tulevat synnit!’ Yksi heistä sanoi: ’Omasta puolestani aion rukoilla jatkuvasti läpi yöt.’ Toinen sanoi: ’Aion jatkuvasti paastota, enkä riko sitä.’ Viimeinen sanoi: ’En lähesty naisia.’ Lähettiläs (rh) tuli ja kysyi: ’Tekö näin sanoitte? Totisesti, minä olen teistä kaikkein Jumalaa pelkääväisin ja hurskain, mutta paastoan ja rikon sen, rukoilen ja lepään ja avioidun naisten kanssa, joten se, joka ei seuraa sunnaani, ei ole minusta.’** (Bukhari)

Islam ei salli seksuaalisen halun täyttämistä hallitsemattomalla, eläimellisellä tavalla. Muhammad Qutb sanoi:

**’Seksi ei ole ongelmallista islamissa. Islam asettaa säädöksiä, joiden rajoissa voi toteuttaa luonnollisia tarpeitaan [joihin seksuaalinen halu lukeutuu], eikä se kiellä häntä tekemästä niin. Nämä islamin asettamat säädökset ovat samanlaisia kuin virran yli kohoavat sillat; ne eivät tuki virtaa, vaan ennemmin järjestää sen liikkumisen edestakaisin. Tällä tavalla päästään muihinkin tavoitteisiin, joihin ei olisi päästy (ennen sillan nostamista). Täsmälleen tähän islam pyrkii ihmisen seksuaalisen halun kanssa. Se asettaa säädöksiä, ei estä, eikä tukahduta sitä; vaan järjestelee ja säätelee sitä, sillä nämä ovat Allahin rajat ja rajoitukset. Allah sanoo: Älkää rikkoko Allahin rajoja. Nämä ovat rajat, jotka Allah asettaa turvarajoiksi, joiden sisällä ihminen voi päästää valloilleen tuon energiansa ja josta seuraa hyvyyttä sekä yksilölle että yhteiskunnalle.**

***Jaahiliyan* [tietämättömyyden] yhteiskunnan normit ymmärsivät, kuinka tärkeää oli säädellä ja järjestää kaikkia muita ihmisen luonnollisia haluja, paitsi seksuaalisia! Se on ainoa ihmisen luonnollinen halu, jolle he eivät asettaneet rajoituksia! Silti tuossa yhteiskunnassa ei voinut hankkia ja ottaa tavaroita omakseen oman päänsä mukaan mistä lystäsi, sillä se olisi ollut varkaus, josta laki rankaisee. Samalla tavalla asuminen ja pukeutuminen oli säädeltyä, mutta ei himot!’**6

****

[**www.islamland.com**](http://www.islamland.com)

***Islamin näkökulma seksiin***

Islam tunnustaa sen faktan, että seksuaalinen halu on tyydytettävä *shari’a*-lain mukaisella tavalla (ts. avioliitossa). Haluaan ei saa tyydyttää millään muulla tavalla. Allah kehuu niitä, jotka noudattavat näitä lakeja, sanoen:

**”Totisesti, uskovaiset menestyvät, ne, jotka nöyrtyvät rukoillessaan, ja jotka karttavat turhanpäiväistä puhetta, ja jotka antavat sovituksen almut ja jotka hillitsevät himojensa jäsenet, paitsi vaimojensa ja orjattariensa parissa, jolloin heitä ei soimata.”** (23:1-6)

Allah, Ylistetty, kehottaa muslimeja menemään naimisiin, sillä tämä oli kaikkien profeettojen ja lähettiläiden *sunna* (tapa), Allah pitäköön heidät turvassa kaikelta alentavalta. Allah sanoo:

**”Totisesti, me olemme lähettänyt lähettiläitä jo ennen sinua, ja Me annoimme heille vaimoja ja lapsia**.” (13:38)

Allahin lähettiläs (rh) kannusti muslimeita avioitumaan ja hankkimaan lapsia. Hän sanoi:

**’Naikaa sovinnollisia ja hedelmällisiä naisia, sillä kehun kansani suurella määrällä kaikkien kansojen edessä** (Ylösnousemuksen päivänä).’ (Abu Dawood)

Islam on käskenyt muslimeita auttamaan sitä, joka haluaa kiireesti naimisiin. Abu Huraira kertoi, että Allahin lähettiläs (rh) sanoi:

**’Jos sinua lähestyy mies (jonka tapoihin ja uskoon olet tyytyväinen), naittakaa hänet; sillä jos ette tee niin, Fitnah** [koettelemukset ja konflikti] **ja paha vallitsevat.’** (Haakim)

Islam kehottaa huoltajia tekemään yksinkertaisiksi naimisiinmenon liittyvät asiat. Allahin lähettiläs (rh) sanoi:

**’Merkki naisen *Barakasta* [hyvyydestä] on helppous hänen kihlauksessaan, myötäjäisissään ja synnytyksessään** [ts. kun hän synnyttää]**.’** (Haakim)

Islam käskee muslimeita menemään naimisiin ja olemaan pelkäämättä köyhyyttä. Allah sanoo:

**”Päästäkää avioliittoon keskuudessanne olevat naimattomat naiset, ja samoin naittakaa kunnolliset orjanne sekä orjattarenne. Jos he ovat köyhiä, niin Jumala on armostaan antava heille toimeentulon, sillä Jumala on runsaskätinen, tietävä.”** (24:32)

Profeetta (rh) sanoi:

**’Allah totisesti auttaa kolmea henkilöä; *mujaahid*** [muslimitaistelija] **Allahin tiellä, se, joka menee naimisiin varjellakseen itseään ja pyrkiäkseen siveyteen ja orja, joka pyrkii ostamaan vapautensa.’** (Haakim)

Islam käskee niitä, joilla ei ole varaa mennä naimisiin, pysymään siveinä.

Allah sanoo:

**”Mutta hillitkööt ne itseään, joilla ei ole varoja mennäkseen naimisiin, kunnes Jumala armossaan antaa heidän vaurastua.”** (24:33)

Islamissa nuoria kehotetaan avioitumaan niin nopeasti kuin suinkin. Profeetta (rh) on kertonut meille, mitä tehdä pitääkseen itsensä aisoissa, jos ei ole varaa mennä naimisiin. Hän sanoi:

**’Oi, nuoret, ne teistä, joilla on varaa avioliittoon [taloudellisesti ja fyysisesti], menköön naimisiin; sillä totisesti, se laskee katseen ja pitää siveänä; sen, joka ei voi avioitua, tulee paastota, sillä se varjelee häntä.’** (Bukhari)

Koraani on antanut musliminuorisolle Yousefin (rh) tarinassa esimerkillisen tavan toimia seksuaalisen halun kanssa ja pidätellä sitä. Allah sanoo:

**”Ja nainen, jonka talossa Joosef asui, halusi tämän antautuvan hänelle, ja hän sulki ovet ja sanoi: »Tule luokseni, joudu.» Hän vastasi: »Jumala on minun turvani. Totisesti, Herrani on suonut minulle asumuksista parhaan, ja väärämieliset eivät milloinkaan menesty.» Ja nainen oli lujasti päättänyt saada Joosefin, ja tämä olisi suostunut häneen, ellei olisi nähnyt Herransa voimaa. Tämä tapahtui siinä tarkoituksessa, että Me olisimme voinut torjua synnin ja riettauden hänen luotaan. Totisesti, hän oli Meidän uskollisia palvelijoitamme.”** (12:23-24)

Vaikka olisi vangittu ja vahingoitettu, laittomiin suhteisiin ei pidä suostua. Allah sanoo:

**”Vaimo lausui: »Juuri hänen tähtensä te soimasitte minua, ja totta on, että minä halusin hänen antautuvan itselleni, mutta hän varjeli itsensä. Mutta jos hän ei tee sitä, mitä minä vaadin, niin totisesti hänet pannaan vankilaan ja hän on kuuluva kunniattomien joukkoon.» Joosef sanoi: »Herra, vankila on minulle mieluisampi kuin se, mihin he minua viettelevät, ja ellet Sinä käännä minusta heidän aikeitaan, niin he houkuttelevat minut puoleensa, ja joudun pimitettyjen joukkoon.»”** (12:32-33)

Islam kieltää toteuttamasta seksuaalisuuttaan millään muilla kuin laillisilla keinoilla. Jos pelkää, että saattaisi langeta haureuteen, vain silloin saa masturboida, mikä on pienempi kahdesta pahasta.

***Askeleet, jotka islam on ottanut säätääkseen seksuaalisuutta***

Islam kieltää kaiken seksuaalisesti kiihottavan – paitsi mikä tapahtuu puolisoiden välillä – pelossa, että ihminen päätyisi tekemään mitään laitonta. Islam toteuttaa seuraavia askelia estääkseen ihmistä kiihottumasta seksuaalisesti.

**1. Lasten erottaminen nukkumapaikoissaan.** Profeetta (rh) sanoi:

**’Käskekää lapsianne rukoilemaan, kun he ovat seitsemän ja lyökää heitä [jos he eivät rukoile], kun he ovat kymmenen ja erottakaa heidät nukkumapaikoissaan.’**

(Abu Dawood)

Tällä estetään heitä kiihottumasta seksuaalisesti, kun he ovat vuoteessa.

Islam käskee musliminaisia pitämään hijabia ja pidättäytymään sosiaalisesta kanssakäymisestä miesten kanssa, jotka eivät ole *mahram*7 voidakseen säilyttää siveytensä ja välttää seksuaalisia kiihokkeita. Allah sanoo:

**”Profeetta, sano vaimoillesi ja tyttärillesi ja uskovaisille naisille, että heidän tulee hunnuttaa kasvonsa; näin on sopivinta, jotta heidät kunniallisiksi naisiksi huomataan, niin ettei heitä tunkeilevasti lähestytä; Jumala on kaikessa viisas ja laupias.”** (33:59)

Vanhat naiset, jotka eivät enää himoitse avioliittoon ja joita ei himoita, saavat riisua päällysvaatteensa. Allah sanoo:

**”Jo synnyttämiskykynsä menettäneet naiset, joilla ei enää ole aviollisia taipumuksia, saavat riisua vaatteitaan haluamatta näytellä alastomuuttaan, eikä sitä heille synniksi lueta, mutta parempi heille on, jos he siitä pidättäytyvät, sillä Jumala on tietävä, viisas.”** (24:60)

**2. Katseen laskeminen:** muslimin käsketään laskea katseensa8 ja olla katsomatta kiellettyjä asioita; pelosta, että henkilö tuijottaisi intohimoisesti ensivilkaisun jälkeen, ja sitten kuvittelisi ja lopulta tekisi jotain laitonta. Allah sanoo:

**”Sano uskovaisille miehille, että he luovat katseensa maahan ja hillitsevät halujaan. Tämä on heille säädyllisintä, ja Jumala tietää mitä he tekevät. Sano myös uskovaisille vaimoille, että luovat silmänsä maahan ja hillitsevät halujaan eivätkä näyttele sulouttaan tavallisuudesta poiketen ja että huntu verhoaa heidän povensakin. Älkööt he näyttäkö sulouttaan muille kuin miehilleen tai isilleen tai apilleen tai pojalleen tai poikapuolilleen tai veljilleen tai veljiensä pojille tai sisariensa pojille tai palvelusnaisilleen tai orjattarilleen tai sellaisille palvelijoille, joilla ei ole vetoa naisiin, tai poikasille, jotka eivät ole tietoisia naisten salaisuuksista. Älkööt he siten astuko kulkiessaan, että heidän kätketyt sulonsa havaittaisiin. Kääntykää kaikki Jumalan puoleen, oi uskovaiset, jotta saisitte menestystä!”** (24:30-31)

Ibn al-Qayyim, olkoon Allah hänelle armollinen, sanoi9:

’**Koska** [haureus] **lähtee siitä, mitä näkee, käsky laskea katseensa annetaan ennen kuin käsky turvata intiimialueensa** [ts. olla siveä]**. Kaikki tapahtumat kumpuavat sitä, mitä näkee; samalla tavalla tulipalo alkaa pienistä kipinöistä. Laiton katse kehittää** [sydämessä**] ajatuksen, joka johtaa tekoon ja lopulta itse syntiin. Siksi sanotaan:**

**’Se, joka turvaa nämä neljä asiaa, säilyttää *Deeninsä*; näkönsä, ajatuksensa, puheensa ja tekonsa.’’**

Joskus näkökenttään saattaa osua jotain laitonta, mutta on kiellettyä katsoa sitä intensiivisesti tai toista kertaa. Profeetta (rh) sanoi Alille:

**’Oi, Ali, älä katso uudelleen ja uudelleen. Sinua ei rangaista ensimmäisen katseen perusteella, mutta sinua rangaistaan toisesta katseesta.’**

Kannustaakseen muslimeita laskemaan katseensa, Profeetta (rh) kertoi muslimin saavan palkinnon laskiessaan katseensa Allahin pelosta ja toivoessaan Allahin palkintoa. Hän (rh) sanoi:

**’Katse on kuin *Ibleesin* myrkytetty nuoli; se, joka jättää sen Allahin pelosta ja Hänen mielihyväänsä tavoitellen, saa palkinnon; hänen iman kasvaa, mielihyvä, jota hän tuntee sydämessään.’** (Haakim)

**3. Luvan pyytäminen ennen kuin menee jonkun luo, ettei tulisi nähneeksi mitään laitonta.** Allah sanoo:

(**Te, jotka uskotte, antakaa orjienne ja niiden, joilla ei vielä ikänsä vuoksi ole ymmärrystä, pyytää luoksenne pääsyä kolmena ajankohtana päivän mittaan: ennen aamurukousta ja keskipäivällä, jolloin riisutte vaatteenne, sekä iltarukouksen jälkeen. Nämä kolme aikaa viettäkää rauhassa, häiriöttä. Muina aikoina älköön teitä eikä heitäkään moitittako, onhan jonkun liikuttava palvellakseen teitä. Tällä tavoin Jumala ilmaisee teille ohjeitaan, sillä Jumala on tietävä, viisas.**) (24:58)

Allah sanoo:

(**Kun lapsenne ovat ehtineet kypsyneeseen ikään, on heidän pyydettävä pääsyä, kuten heitä aikaisemminkin eläneet tekivät. Tällä tavoin Jumala selvittää teille ohjeitaan - sillä Jumala on tietävä, viisas.**) (24:59)

**4. Islam kieltää miehiä matkimasta naisia ja naisia matkimasta miehiä.** Ibn Abbas sanoi:

**’Allahin lähettiläs (rh) kirosi miehet, jotka matkivat naisia ja naiset, jotka matkivat miehiä.’** (Bukhari)

**5. Islam kieltää katsomasta asioita, jotka kiihottavat seksuaalisesti, kuten pahoja kuvia.** Abdurrahmaan b. Abu Sa’eed al-Khudri kertoi isänsä sanoneen, että Profeetta (rh) sanoi:

**’Miehen ei pidä katsoa toisen miehen intiimialueita, eikä naisen toisen naisen intiimialueita. Kahden miehen ei pidä maata alasti yhden vaatteen alla, eikä kahden naisen pidä maata alasti yhden vaatteen alla.’** (Muslim)

**6. Seksuaalisesti kiihottavien asioiden, kuten musiikin kuunteleminen**. Musiikki yleensä yllyttää tekemään pahaa ja kiihottaa seksuaalisesti. Oppineet puhuivat asiaa, kun sanoivat: **’Musiikki johtaa haureuteen.’**10

**7. Profeetta (rh) kielsi istumasta nuorten kanssa** (joiden kasvoissa ei kasva karvaa) **ja katsomasta heitä intensiivisesti, etenkin jos he ovat viehättäviä.** Abu Huraira kertoi, että Profeetta (rh) sanoi:

**’Adamin poika tekee osuutensa haureudesta. Silmät tekevät haureutta ja niiden haureus on katsoa kiellettyjä asioita. Silmät tekevät haureutta ja niiden haureus on katsoa kiellettyjä asioita. Korvat tekevät haureutta ja niiden haureus on kuunnella kiellettyjä asioita. Kieli tekee haureutta ja sen haureus on puhua vieraille naisille. Käsi tekee haureutta ja sen haureus on koskea kiellettyihin asioihin. Jalat tekevät haureutta ja niiden haureus on kävellä kiellettyyn. Sydän toivoo ja himoitsee; niinpä ihminen voi todella tehdä haureutta tai tulla lähelle sen tekemistä.’** (Muslim)

**8. Profeetta (rh) kielsi olemasta kahden kesken** [vieraan] **naisen kanssa.** Silloin ihminen voisi langeta saatanallisiin haluihin ja tehdä naisen kanssa haureutta. Profeetta (rh) sanoi:

**’Älkää eristäytykö** [vieraan] **naisen kanssa, sillä Saatana on kolmantena.’** (Ibn Hibban)

Vapaa kanssakäyminen sukupuolten välillä on islamissa kiellettyä, sillä se voi johtaa sopimattomiin suhteisiin, joissa tapahtuu kaikkea kiellettyä.

Muhammad Qutb sanoi kirjassaan '*Man between Materialism and Islam*':

**’Viaton yhteiskoulutus [jossa miehet ja naiset opiskelevat yhdessä] on myytti, joka sai alkunsa lännestä. Kun länsi suuntasi kohti sekularismia [ja menetti ihanteensa] ja pyrki hoitamaan seksuaalista jännitettä, sosiologit ja psykologit esittelivät yhteiskoulutuksen etuja ja hyötyjä. Niinpä länsi veti virhepäätelmät näistä arvoista ja hyödyistä. Psykiatrit ja psykologit vetivät takaisin mielipiteensä yhteiskoulutuksesta ja sanoivat, että hitaat tanssit, yhteiset teekutsut ja piknikit jopa vanhempien valvonnassa herättävät haluja. Jos sosiaaliset olosuhteet tai ujous tukahduttavat näitä haluja, tämä luo henkistä ahdistusta ja hermostuneisuutta näissä tilanteissa koetun rauhallisuuden jälkeen. Tässä tapauksessa nuoret päätyvät jompaankumpaan kahdesta asiasta; joko menevät paikkaan, jossa voivat tehdä näitä asioita ilman esteitä tai jäävät tähän ahdistuksen tilaan, joka johtaa tiettyihin sairauksiin. Näinollen minkälaista viattomuutta ja hoivaa tämä on?’**

**9. Islam kieltää naista kuvailemasta toista naista miehelleen** pelossa, että mies voisi alkaa tuntea inhoa vaimoaan kohtaan sen perusteella. Siinä naisessa saattaa olla piirteitä, jotka ovat miehelle mieluisia ja joita ei ole hänen vaimossaan. Saatana saattaa jopa yllyttää miestä lähestymään tätä naista. Abdullah b. Masood kertoi, että Allahin lähettiläs (rh) sanoi:

**’Naisen ei pidä istua toisen naisen kanssa kuvaillakseen tätä aviomiehelleen kuin mies katsoisi tuota naista.’**

(Abu Dawood)

**10. Naiset eivät saa poistua kodeistaan, kun heillä on hajustetta ja he ovat kaunistautuneet,** sillä tämä saisi ihmiset katsomaan heitä ja johtaisi laittomuuksiin.

Allahin lähettiläs (rh) sanoi:

**’Kukaan nainen, joka laittaa hajuvettä ja sitten kulkee ihmisten ohi niin että he voivat haistaa hänen tuoksunsa, on aviorikkoja.’**

(Sunan An-Nasa’i)

Nainen ei myöskään saa puhua pehmeästi alistuvaan sävyyn; tämä kielto suojaa häntä heikoilta miehiltä, jotka himoitsevat haureutta. Naisen tulee puhua vieraiden miesten kanssa vain tarpeen vaatiessa, eikä flirttailevaan sävyyn.11

Allah sanoo:

(**Ja kun yleensä heiltä jotakin pyydätte, tehkää se telttaverhon ulkopuolelta. Tämä on soveliain käyttäytyminen teidän ja heidän sydämensä vuoksi.**) (33:53)

Islam kieltää olemasta alasti muiden edessä ja näyttämästä koristuksiaan. Allah sanoo:

(**Te ihmisen (Aadamin) lapset! Me olemme lähettänyt teille vaatteet - verhotaksenne alastomuutenne - sekä juhlapuvun; mutta jumalanpelko on paras puku. Tämä on eräs Jumalan tunnusmerkeistä, jotta he ottaisivat varoituksesta vaarin.**) (7:26)

Abu Huraira kertoi, että Allahin lähettiläs (rh) sanoi:

**’Helvetin tuleen kuuluu kahdenlaisia ihmisiä, joita en ole vielä nähnyt; ihmiset, joilla on karjan korvia muistuttavat ruoskat, joilla he lyövät ihmisiä. Ja naisia, jotka ovat vaatetettuja, mutta alastomia; ja kävelevät viettelevästi, eivätkä tottele Allahia. Heidän päänsä ovat samanlaisia kuin ontuvan kaksikyttyräisen kamelin kyttyrä. He eivät pääse *Jannaan*, ja sen tuoksun haistaa kaukaa.’** (Muslim)

Islam selventää, että nainen ei saa paljastaa vartaloaan. Allah sanoo:

(**Sano myös uskovaisille vaimoille, että luovat silmänsä maahan ja hillitsevät halujaan eivätkä näyttele sulouttaan tavallisuudesta poiketen ja että huntu verhoaa heidän povensakin. Älkööt he näyttäkö sulouttaan muille kuin miehilleen tai isilleen tai apilleen tai pojalleen tai poikapuolilleen tai veljilleen tai veljiensä pojille tai sisariensa pojille tai palvelusnaisilleen tai orjattarilleen tai sellaisille palvelijoille, joilla ei ole vetoa naisiin, tai poikasille, jotka eivät ole tietoisia naisten salaisuuksista. Älkööt he siten astuko kulkiessaan, että heidän kätketyt sulonsa havaittaisiin. Kääntykää kaikki Jumalan puoleen, oi uskovaiset, jotta saisitte menestystä!**) (24:31)

**11. Naisen on kiellettyä matkustaa yksin ilman *mahramia* (mieshuoltajaa), kuten aviomies, isä, veli tai sukulainen, jonka kanssa on kiellettyä mennä naimisiin.** Allahin lähettiläs (rh) sanoi:

**’Miehen ei pidä istua eristyksissä** [vieraan] **naisen kanssa, eikä naisen matkustaa ilman *mahramia*.’ Mies kysyi sitten Profeetalta (rh): ’Oi, Allahin lähettiläs, minut on värvätty siihen ja siihen taisteluun ja vaimoni on lähtenyt tekemään Hajjia!’ Profeetta (rh) sanoi: ’Mene ja tee Hajj vaimosi kanssa.’**

(Bukhari)

Viisaus tämän takana on säilyttää ja turvata naisen siveys, sillä matkustaminen ei yleensä ole helppoa, ja vaatii paljon, ja nainen on tässä suhteessa heikko kuukautisten, raskauden ja imetyksen vuoksi. Lisäksi nainen saattaa tulla miestä helpommin huijatuksi, sillä ympäristö voi vaikuttaa häneen. Niinpä matkan aikana hän tarvitsee ihmistä turvaamaan ja suojaamaan häntä niiltä, jotka haluavat vahingoittaa häntä millään tavalla tai ryöstää hänet. Hän tarvitsee jotakuta myös täyttämään hänen tarpeensa ja turvaamaan hänen mukavuutensa. *Mahramin* kuuluu tehdä kaikki tämä, jota hän ei tarvitsisi kenenkään vieraan apua.

**12. Profeetta (rh) käski muslimeita lähestyä vaimojaan, jos näkevät naisen, joka herättää heissä seksuaalisia haluja, toteuttaakseen niitä laillisella tavalla.** Näin tekemällä he suojelevat itseään lankeamasta pahaan ja pysyy erossa Saatanan kuiskauksilta. Allahin lähettiläs (rh) sanoi:

**’Kun joku teistä näkee naisen, hänen tulee tulla vaimonsa luo, sillä se torjuu sen, mikä on hänen sydämessään.’**

(Sahih Muslim)

**13. Islam käskee molempia puolisoita tyydyttämään toistensa seksuaalisen halun, kun toinen sitä haluaa.** Naisen ei sovi kieltäytyä miehen pyynnöstä, kun tämä haluaa tyydyttää seksuaalisen halunsa; se johtaisi pahaan. Hän saattaisi etsiä muita keinoja tyydyttää halunsa tai hänelle voisi kehittyä henkisiä paineita ja kumpikin on terveydelle rapauttavaa. Profeetta (rh) sanoi:

**’Jos mies kutsuu vaimoaan nukkumaan kanssaan ja tämä kieltäytyy; ja hän nukkuu sinä yönä suuttuneena vaimoonsa, enkelit kiroavat vaimoa aamuun asti.’** (Abu Dawood)

Myös miehen tulee tyydyttää vaimonsa halut suojellakseen ja turvatakseen häntä pahalta. Imaami Ibn Hazm, olkoon Allah tyytyväinen häneen, sanoi:

**’Miehen velvollisuus on olla yhdynnässä vaimonsa kanssa, kun tämä tulee puhtaaksi, jos mies siihen pystyy; muutoin mies tekee syntiä. Todiste tästä on Allahin sanat:**

(**Mutta kun he ovat puhdistuneet, käykää heidän luonaan, kuten Jumala on määrännyt.**) (2:222)

Asian vakavuuden vuoksi, jos mies ei täytä vaimon haluja, vaimo voi viedä asian – tarpeen vaatiessa – sharia-oikeuteen saadakseen oikeutensa. Tämä ylläpitää yhteiskunnan turvaa kaikelta pahalta.

Allah totisesti uhkaa mitä ankarimmalla rangaistuksella niitä, jotka rakastavat nähdä pahuuden leviävän yhteisössä. Allah sanoo:

**(Totisesti, jotka levittävät häväistysjuttuja uskovaisista, niitä kohtaa tuskallinen tuomio tässä maailmassa ja tulevassa, sillä Jumala tietää, mutta te ette tiedä.)** (24:19)

Jos tämä rangaistus kohtaa niitä, jotka haluavat laittomien suhteiden tulevan näkyviksi yhteiskunnassa, mikä on niiden rangaistus, jotka näitä suhteita harrastavat ja auttavat niiden leviämistä yhteiskunnassa?

***Avioliitto islamissa***

Sayyid Saabiq, olkoon Allah hänelle armollinen, sanoi kirjassaan *Fiqh as-Sunnah*12:

**Islam ei ole laillistanut seksuaalisen halun vapauttamista muuten kuin avioliitossa, sillä Allah, Ylistetty, ei halunnut tehdä ihmisestä samanlaista kuin muista luomuksista, sellaista, joka täyttää halunsa ilman ymmärrystä tai jonka suhde naaraaseen on kaoottinen ilman sääntelyä.**

**Islam on pannut alulle järjestelmän, joka turvaa ihmisen kunnian ja arvokkuuden. Suhde miehen ja naisen välillä tapahtuu vain kun molemmat ovat antaneet siihen suostumuksensa ja liitolle on todistajia ja puolisot kuuluvat toisilleen. Kun tämä suhde on näin vahvistettu oikein ja turvallisesti, se turvaa jälkikasvua eksymästä harhaan ja suojelee myös naista kaikelta pahalta. Islam on suojannut perheen ydintä, jota äidillinen hoiva ravitsee ja josta isällinen kiintymys pitää huolen… näinollen lapset saavat kasvaa sopivassa ympäristössä. Tämä on systeemi, jonka islam on hyväksynyt ja pyyhkinyt kaikki muut.**

**Kertokaamme lyhyesti askeleet, joita islamissa otetaan vaimon saamiseksi.**

**1. askel: vaimon valitseminen**

Islamissa on oma tapansa valita vaimo, sillä avioliiton ei ole tarkoitus vain tyydyttää seksuaalisia haluja; avioliitto on ensimmäinen askel perheen perustamiseksi. Tästä syystä muslimimiehen tulee valita vaimo, jonka kanssa perhesuhteita voidaan ylläpitää. Tämä voi tapahtua vain hurskaan, Allahia pelkäävän vaimon kanssa, joka täyttää velvollisuutensa, sivuuttamatta muita seikkoja, kuten kaunistautuminen miehelleen. Allah sanoo:

**”Päästäkää avioliittoon keskuudessanne olevat naimattomat naiset, ja samoin naittakaa kunnolliset orjanne sekä orjattarenne. Jos he ovat köyhiä, niin Jumala on armostaan antava heille toimeentulon, sillä Jumala on runsaskätinen, tietävä.”** (24:32)

Profeetta (rh) selvensi meille syitä, joiden takia halutaan naimisiin; ja kuten aiemmin sanoimme, tärkein tekijä niissä on hurskaus ja *Deen*. Hän (rh) sanoi:

**’Naisen kanssa avioidutaan neljästä syystä; hänen omaisuutensa, sukujuurtensa, kauneutensa ja Deeninsä takia. Naikaa *Deenin* takia, olkoon kätenne täynnä pölyä!’**

Islam pyrkii valmistamaan miehiä aviokumppaneiksi, jotka sopivat Profeetan (rh) kuvaukseen:

**’Uskovat, joilla on täydellisin ja vahvin usko, ovat niitä, joilla on hyvä luonne ja käytöstavat ja paras teistä on paras perheelleen.’** (Tirmidthi)

Islam pyrkii valmentamaan naisiakin vaimoiksi, jotka sopivat Profeetan (rh) kuvaukseen. Häneltä kysyttiin: **’Ketkä naiset ovat parhaita?’**

Hän sanoi: **’Sellainen nainen, joka on miehelleen mieluinen, kun tämä katsoo häntä, tottelee, kun tämä käskee häntä13, eikä ole tottelematon, kun tämä kutsuu häntä** [täyttämään seksuaaliset halunsa] **ja auttaa häntä** [kunhan ei missään laittomassa].’ (Nasa’ee)

Islam pyrkii valmistamaan perhettä yhteiskunnan hyödylliseksi elementiksi. Profeetta (rh) sanoi:

**’Olkoon Allah armollinen miehelle, joka tekee yörukouksia ja herättää vaimonsa ja jos tämä kieltäytyy, pirskottaa vettä hänen kasvoilleen. Olkoon Allah armollinen naiselle, joka tekee yörukouksia ja herättää miehensä ja jos tämä kieltäytyy, pirskottaa vettä hänen kasvoilleen.’** (Ibn Khuzaimah)

**2. askel: Naisen katsominen**14

Islamissa pyritään kestäviin aviosuhteisiin; uskovan tulee etsiä puoleensavetävä puoliso, jolla on hyvä luonne ja käytöstavat, jotta molemmat sitoutuisivat tähän suhteeseen. Niinpä islam on antanut molempien puolisoiden katsoa toisiaan.

Mies tuli Profeetan (rh) luo ja kertoi, että oli kihlautunut ansari-naisen kanssa. Tämä (rh) sanoi hänelle: **’Oletko katsonut häntä?’** Mies sanoi: ’En!’ Siihen Profeetta (rh) sanoi hänelle:

**’Mene ja katso häntä, sillä ansarien** [naisten] **silmissä on totisesti jotain** [vikaa]**.’** (Muslim)

Profeetta (rh) kertoi, mikä viisaus oli katsoa naista. Anas raportoi, että Al-Mughira b. Shu'bah kihlautui naisen kanssa ja Profeetta (rh) sanoi hänelle:

**’Mene ja katso häntä, sillä se tuo teidän lähemmäs toisianne.’** (Ibn Majah)

Islamilainen yhteiskunta on turvallinen ja turvattu sosiaalisilta ongelmilta. Rakkaus ja kiintymys miehen ja vaimon välillä ovat normaaleja tunteita. Niin kauan kun tämä rakkaus on puhdasta, viatonta ja laillista, islam hyväksyy sen. Profeetta (rh) sanoi:

**’Oi, Allahin lähettiläs! Minulla on orpotyttö huostassani ja kaksi miestä ovat kosineet häntä. Yksi on rikas ja toinen köyhä. Me pidämme rikkaasta ja hän pitää köyhästä…** [Kumpaa meidän tulee tarjota naiselle puolisoksi?]’ Allahin lähettiläs (rh) sanoi: **’Mikään ei ole parempaa toisiaan rakastaville ihmisille kuin avioliitto.’** (Haakim)

Islam kannustaa esirukoilemaan hurskaan miehen puolesta, jotta hän löytäisi hurskaan vaimon, jonka kanssa he rakastaisivat toisiaan.

Ibn Abbas sanoi, että Bareeran, olkoon Allah tyytyväinen häneen, mies, Mugheeth-niminen orja, käveli hänen takanaan itkien, kyyneleet valuen pitkin partaa. Profeetta (rh) sanoi Abbasille:

**’Oi, Abbas, etkö ole hämmästynyt, kuinka Mugheeth rakastaa Bareeraa ja kuinka tämä inhoaa häntä!’**

**Hän sanoi sitten Bareeralle: ’Mikset mene takaisin hänen luokseen?’ Bareerah kysyi: ’Käsketkö minun tehdä niin?’ Hän sanoi: ’Esirukoilen vain hänen puolestaan.’ Tämä sanoi: ’En tarvitse häntä.’** (Bukhari)

Islam myös kannustaa miehiä naittamaan vastuullaan olevat naiset sopiville, hurskaille miehille, naisten suostumuksella; sillä mies haluaa parasta huollettavalleen naiselle. Allah sanoo:

**(Kun hän saapui Midianin kaivon luo, hän tapasi useita miehiä juottamassa elukoitaan. Paitsi heitä hän huomasi kaksi naista, jotka pidättelivät laumaansa. Hän kysyi: »Mitä te kaksi oikein teette?» He vastasivat: »Emme voi juottaa elukoitamme, ennenkuin paimenet poistuvat; isämme on vanha.» Silloin hän juotti heidän elukkansa heidän puolestaan ja vetäytyi sitten takaisin varjoon ja sanoi: »Herra, olen totisesti kaiken hyvän tarpeessa, minkä minulle mahdat suoda.» Silloin toinen naisista tuli kainosti kävellen hänen luokseen ja sanoi: »Totisesti, isäni kutsuu sinut luokseen voidakseen kiittää sinua siitä, että juotit elukkamme.» Kun Mooses saapui hänen luoksensa ja kertoi hänelle elämänsä, niin vanhus sanoi: »Älä pelkää, olet pelastunut väärämielisten ihmisten joukosta.» Toinen tyttäristä pyysi: »Isä! Ota hänet palvelukseesi, totisesti, hän on paras, jonka voit palkata, sangen väkevä ja luotettava. Isä lausui: »Totisesti, haluan naittaa sinut toiselle tyttäristäni sillä ehdolla, että olet kahdeksan vuotta palveluksessani. Oletko kymmenen vuotta täyteen, se riippuu itsestäsi, enkä aio kohdella sinua huonosti, olet huomaava minut, jos Jumala niin suo, hyväksi ihmiseksi.» Mooses vastasi: »Tämä olkoon sopimuksemme, ja minkä ajan otankin täyttääkseni, älköön minulta enää lisää vaadittako. Jumala todistakoon sen, mistä me nyt puhumme.»)**

(28:23-28)

Salim b. Abdullah sanoi kuulleensa, että Abdullah b. Umar sanoi Umar b. al-Khattabin sanoneen:

**’Kun [tyttäreni] Hafsa b. Umar menetti miehensä Khunais b. Hudhaafah as-Sahmin15, tapasin Uthman b. Affan ja ehdotin, että hän naisi Hafsan. Sanoin: ’Jos haluat, naitan Hafsa b. Umarin sinulle.’**

**Sitten hän sanoi: ’Harkitsen sitä.’ Odotin muutaman päivän ja hän sanoi sitten minulle: ’Olen tullut siihen tulokseen, etten mene nyt naimisiin.’**

**Sitten tapasin Abu Bakrin ja sanoin: ’Jos haluat, naitan Hafsa b. Umarin sinulle.’ Hän pysyi hiljaa, eikä vastannut minulle ja suutuin hänelle enemmän kuin Uthmanille. Joitain päiviä myöhemmin Allahin lähettiläs (rh) pyysi hänen kättään ja naitin hänet tälle. Myöhemmin Abu Bakr tapasi minut ja sanoi: ’Kenties suutuit minulle, kun tarjosit Hafsaa vaimokseni, enkä vastannut sinulle?’ Sanoin: ’Kyllä.’ Abu Bakr sanoi: ’Mikään ei estänyt minua hyväksymästä tarjoustasi, paitsi se, että Allahin lähettiläs (rh) oli viitannut Hafsan asiaan; enkä halunnut paljastaa Allahin lähettilään (rh) salaisuutta, mutta jos hän** [Profeetta (rh)] **olisi luopunut hänestä, olisin totisesti ottanut hänet** [Hafsan]**.’** (Bukhari)

**3. askel: avioliittosopimus, myötäjäiset ja hääateria**

***Avioliiton pilarit ja ehdot***

1. Molemmat osapuolet hyväksyvät ja suostuvat avioliittoon. Profeetta (rh) sanoi:

**’Leskeä tai eronnutta ei voi naittaa ennen kuin hän suostuu, eikä neitsyttä voi naittaa ennen kuin häneltä on saatu lupa.’ Seuralaiset kysyivät: ’Oi, Allahin lähettiläs (rh), miten hän myöntää luvan?’ Hän sanoi: ’Jos hän pysyy vaiti.’** (Bukhari)

Jos nainen on pakotettu naimaan joku, hänellä on oikeus hakea avioliiton mitätöintiä. Khansaa b. Khidam al-Ansaariyah kertoi Profeetalle (rh), että hänen isänsä oli pakottanut hänet naimaan jonkun, josta hän ei pitänyt, joten Profeetta (rh) mitätöi avioliiton.’ (Bukhari)

Nämä varotoimenpiteet ovat olemassa, jotta perhe ei hajoaisi ja estämään yhteiskunnassa pahuuden leviämistä [ts. puolison pettäminen], joka saisi puolisot inhoamaan toisiaan.

2. Edunvalvoja on avioliiton pätevyyden ehto. Profeetta (rh) sanoi:

**’Avioliitto ei ole pätevä, ennen kuin on edunvalvoja ja kaksi luotettavaa todistaa** [todistamaan avioliittoa]. **Jos avioliitto solmitaan ilman niitä, se on väärä liitto ja jos he kiistelevät, sitten johtaja on edunvalvoja sille** [naiselle]**, jolla ei ole edunvalvojaa.’** (Ibn Hibban)

Tämän tarkoitus on se, ettei avioliitto vahingoittaisi perhesuhteita. Usein edunvalvoja on tietäväisempi ja haluaa vastuullaan oleviensa parasta. Hän valitsee naiselle sopivan miehen, joka pitää tämän onnellisena.

Siinä tapauksessa, ettei naisella ole miesedunvalvojaa tai hänen perheensä estää häntä naimasta sopivaa henkilöä, johtajasta tulee hänen edunvalvojansa. Profeetta (rh) sanoi: **’Johtaja on edunvalvoja sille** [naiselle]**, jolla ei ole edunvalvojaa.’**

Ibn Abbas selitti seuraavaa jaetta:

**(Teidän, jotka uskotte, ei ole lupa ottaa (edesmenneiden sukulaistenne) naisilta, vastoin heidän tahtoaan, heidän perintöään, eikä estää heitä menemästä naimisiin toisen kanssa, ottaaksenne heiltä takaisin osan siitä, minkä olette heille antaneet, paitsi jos he syyllistyvät ilmeiseen huoruuteen; vaan kohdelkaa heitä hyväntahtoisesti. Jos tunnette vastenmielisyyttä heitä kohtaan, niin voi olla, että vastenmielisyytenne kohdistuukin sellaiseen henkilöön, johon Jumala on kätkenyt paljon hyvää.)** (4:19)

Tietämättömyyden aikana, kun mies kuoli, hänen poikansa olivat hänen vaimonsa laillisia perijöitä; jos joku heistä halusi ottaa hänet [äitipuolensa] vaimokseen, hän sai tehdä niin, tai he saattoivat estää tätä menemästä uusiin naimisiin. Niinpä Allah paljasti tämän jakeen.

3. Kun molemmat osapuolet pääsevät yksimielisyyteen, tulee miehen velvollisuudeksi antaa vaimolleen tälle kuuluvat myötäjäiset. Allah sanoo:

**(Jättäkää suosiolla vaimoillennekin lahjaksi heidän myötäjäisensä, mutta jos he hyvästä tahdostaan luovuttavat teille jotakin takaisin, niin pitäkää se ilomielin hyvänänne.)** (4:4)

*Mahrin* (myötäjäiset) tulee olla kohtuullinen. Profeetta (rh) sanoi:

**’Merkki naisen *barakasta* [hyvyydestä] on helppous hänen kihlauksessaan, myötäjäisissään ja synnytyksessään** [ts. kun hän synnyttää]**.’** (Haakim)

Toinen kalifi, Umar b. al-Khattab, sanoi:

**’Älkää tehkö** [naisen] **myötäjäisistä kalliita. Jos se olisi [tässä elämässä] ylistettävää tai hurskautta, Allahin lähettiläs (rh) olisi tehnyt niin. Hän ei antanut kellekään vaimoistaan tai ottanut tyttäristään enemmän kuin kaksitoista *Oqiyaa*16.’**

(Tirmidthi, Abu Dawood & Ibn Majah)

Jos avioliittosopimuksessa on asetettu mitään ehtoja, ne pitää täyttää ja miehen tai vaimon tulee noudattaa niitä. Profeetta (rh) sanoi:

**’Oikeutetuimmat ehdot, jotka tulee täyttää, ovat avioliittoon liittyvät.’** (Bukhari)

Onnen levittämiseksi perhe ja ystävät on kutsuttava hääjuhliin. Sen tarkoitus on julkistaa avioliitto.

Anas b. Malik sanoi Abdurrahman b. Aufin tulleen Mekasta Medinaan ja Profeetta (rh) solmi veljeyden siteen hänen Sa'd b. ar-Rabi al-Ansarin välillä. Al-Ansarilla oli kaksi vaimoa, joten hän ehdotti, että Abdurrahman ottaisi puolet hänen vaimoistaan ja omaisuudestaan. Abdurrahman vastasi: ’Allah siunatkoon vaimojasi ja omaisuuttasi. Näytä minulle ystävällisesti kauppatori.’ Joten Abdurrahman meni torille ja osti kuivattua jogurttia ja vähän voita. Muutama päivä myöhemmin Profeetta (rh) näki Abdurrahmanin keltaisia tahroja vaatteissaan ja kysyi: ’Mikä tuo on, oi, Abdurrahman?’ Hän vastasi: ’Olen nainut ansari-naisen.’ Profeetta (rh) kysyi: ’Kuinka paljon *Mahria* (myötäjäisiä) annoit hänelle?’ Hän vastasi: ’Yhden taatelinkiven painon verran kultaa.’ Profeetta (rh) sanoi:

**’Tarjoa walimassa** [häät] **vaikka yksi lammas.’** (Bukhari)

Hääjuhlissa ei pidä olla tuhlaavainen, eikä ylellinen. Allah sanoo:

**(Totisesti, tuhlarit ovat saatanan veljiä, ja saatana on kiittämätön Herraansa kohtaan.)** (17:27)

Jos saa kutsun häihin, sinne pitää mennä, ellei ole pätevää syytä olla menemättä. Profeetta (rh) sanoi:

**’Sen, joka kutsutaan häihin, pitää mennä.’** (Bukhari)

Häävieraiden tulee pyyntörukoilla isännilleen, kuten kerrotaan Profeetan (rh) hadeethissa:

اللهم اغْفِرْ لَهُمْ وارْحَمْهُم وبارِكْ لَهُمْ فيما رَزَقْتَهُم

*Allaahummaghfir lahum warhamhom wa baarik lahom feemaa razaqtahom*

***'Oi, Allah, anna heille anteeksi ja ole heille armollinen ja siunaa heille se, mitä heille suot.’*** (Ibn Hibban)

Vieraiden tulee myös pyyntörukoilla Allahia molemmille puolisoille sanoen:

بارَكَ اللهُ لَكَ وبارَك عَلَيْك وجَمَع بَيْنَكُما في خَيْر

*Baarakal-laahu laka wa baaraka alaika wa jama’a bainakoma fee khair*

***’Allah siunatkoon teitä molempia ja kerätköön teihin hyvää.’*** (Haakim)

**Naiset** saavat tässä tilaisuudessa soittaa tamburiinia (*duff*) ja laulaa viattomia lauluja, jotka eivät kiihota seksuaalisesti julkistaakseen avioliittoa.

Profeetta (rh) sanoi A’ishalle, joka oli valmistellut naista *ansarin* morsiameksi:

**’Oi, A’ishah! Eikö sinua viihdytetty** [avioliittoseremoniassa]**, sillä *ansaarit* pitävät huvittelusta.’** (Bukhari)

***Hääyön etiketti***

Avioliittonsa ensimmäisenä yönä uudessa kodissa, jossa morsianta saattaa vähän jännittää, sulhasen pitää pyrkiä saamaan hänen olonsa mukavaksi ja rennoksi.

**Asmaa bint Yazeed b. as-Sakan, olkoon Allah häneen tyytyväinen, sanoi: ’Valmistin A’ishaa Allahin lähettilästä (rh) varten ja he kutsuivat häntä; hän tuli ja istui A’ishan viereen. Hänelle tuotiin maitokannu, josta hän joi ja antoi A’ishalle. Tämä laski päänsä ja oli nolostunut. Moitin häntä ja sanoin hänelle: ’Ota se Profeetan (rh) kädestä!’ Hän otti sen sitten ja joi siitä. Profeetta (rh) sanoi hänelle sitten: ’Anna se seuralaisellesi.’ Sanoin: ’Oi, Allahin lähettiläs, ota se itse, juo siitä ja anna sitten minulle kädelläsi.’ Hän otti sen ja joi siitä ja antoi sitten minulle. Istuuduin ja liikutin astiaa ympäri juodakseni samasta kohdasta kuin Profeetta (rh) oli juonut. Hän sanoi sitten: ’Anna se heille.’** [Ts. muille naisille, jotka olivat kanssani.] **He sanoivat: ’Ei meidän tee mieli sitä!’ Profeetta (rh) sanoi: ’Älkää yhdistäkö nälkää ja valheita!’’** (Ahmad)

**Esileikki puolisoiden välillä**

Islam pitää seksuaalisen halun täyttämistä luonnollisena vaistona, joka tulee täyttää sopivalla tavalla tiettyjä säädöksiä noudattaen. Avioliiton tarkoitus on, että puolisot löytävät toisistaan mukavuuden ja hengellisen tasapainon. Allah sanoo:

**(Eräs Hänen merkeistään on myös se, että Hän on teistä itsestänne luonut teille puolisot, jotta löytäisitte heistä tyydytyksen, ja Hän on antanut teille keskinäistä rakkautta ja laupeutta. Totisesti, tässä on merkkejä niille, jotka ajattelevat.)** (30:21)

Islam kannustaa avioliittoon. Jabir b. Abdullah sanoi: ’Isäni kuoli ja jätti seitsemän tai yhdeksän tyttöä ja nain aikaisemmin naimisissa olleen naisen. Allahin lähettiläs (rauha hänelle) sanoi:

**’Oi, Jabir! Oletko juuri avioitunut?’ Sanoin: ’Kyllä.’ Hän sanoi: ’Neitsyt vai matroona?’**

**Vastasin: ’Matroona.’ Hän sanoi: ’Mikset nainut neitsyttä, jotta voisit leikkiä hänen kanssaan ja hän sinun kanssasi ja voisit hauskuutta häntä ja hän sinua?’ Sanoin: ’Abdullah [isäni] kuoli jättäen jälkeensä tyttöjä, enkä halunnut avioitua heidän kaltaisensa tytön kanssa, joten avioiduin naisen kanssa, joka voi huolehtia heistä.’ Siihen hän sanoi: ’Allah sinua siunatkoon.’** (Bukhari)

Esileikki puolison kanssa on tärkeää, sillä se lisää rakkautta ja huolenpitoa toisesta. Allahin lähettiläs (rh) sanoi:

**’Kaikki muu kuin Allahin muistelu on viihdettä ja leikkiä [ts. turhaa], paitsi neljä asiaa: mies urheilee vaimonsa kanssa, hevosensa kouluttaminen, tähtäämisen harjoittelu ja uimaan oppiminen.’** (Saheeh al-Jami as-Saghir)

Kummankin puolison tulee siistiytyä toista varten. Heidän tulee huolehtia hygieniastaan, tuoksua hyvälle ja pukeutua siististi. Tämä lisää heidän rakkauttaan toisiinsa. Profeetta (rh) sanoi:

**’Allah on kaunis ja rakastaa kauneutta.’** (Muslim)

Nafi’, olkoon Allah hänelle armollinen, sanoi, että Abdullah b. Umar hajusti itseään puhtaalla *Oodilla* ja *Oodilla* sekoitettuna kamferiin ja sanoi: ’Näin Profeetta (rh) hajusti itseään.’ (Muslim)

A’ishah sanoi: ’Hajustin Profeettaa (rh) parhailla tuoksuilla, joita hän toi ja näin sen hehkun hänen päässään ja parrassaan.’ (Bukhari)

Ibn Abbas sanoi: ’Kaunistan itseni vaimolleni, kuten hän kaunistaa itsensä minulle. En vaadi häneltä kaikkia oikeuksiani, sillä joutuisin antamaan hänelle kaikki hänen oikeutensa, sillä Allah sanoo:

**(Naisilla on sama oikeus miehiin nähden kuin miehillä heihin, kuten on kohtuullista; kuitenkin ovat miehet naisiin verrattuina korkeammassa asemassa. Niin, Jumala on mahtava ja viisas.)** (2:228)

**Erilaiset esileikin muodot puolisoiden välillä**

***a. Sängyssä***

Kumpikin puoliso saa riisuutua toisen edessä ja nauttia toisistaan. Bahz b. Hakeem raportoi isänsä sanoneen, että hänen isoisänsä sanoi:

**’Oi, Allahin lähettiläs! Miten tiukasti meidän pitäisi peittää intiimialueet?’** Allahin lähettiläs (rh) sanoi: **’Peitä intiimialueesi17 täysin, paitsi puolisoltasi ja orjatytöltäsi.**’ Hän kysyi sitten Profeetalta (rh): **’Mitä jos ihmiset ovat kerääntyneet yhteen paikkaan?’** Tämä sanoi: **’Jos voit estää ketään katsomasta häntä, tee niin.’**

Kysyin: **’Oi, Allahin lähettiläs, entä sitten, kun on yksin?**’ Hän sanoi: **’Allahin edessä pitäisi olla enemmän häpeissään kuin ihmisten.’** (Abu Dawood)

Molemmat puolisot voivat nauttia toisistaan, kuten haluavat, kunhan aviomies lähestyy vaimoa sopivasta paikasta (ts. vagina).

Ibn ’Abbas sanoi, että Umar b. al-Khattab tuli Profeetan (rh) luo ja sanoi: ’Oi, Allahin lähettiläs! Olen tuhottu!’ Allahin lähettiläs (rh) sanoi: **’Mikä on tuhonnut sinut?’** Hän sanoi: ’Lähestyin vaimoani eri tavalla viime yönä.’18 Allahin lähettiläs (rh) ei sanonut hänelle mitään, ja Allah paljasti:

**(Vaimonne ovat teidän vaimonne, käykää vainiollanne mielenne mukaan)** (2:223)

Profeetta (rh) sanoi:

**’Lähestykää vaimojanne millä tavalla tahansa, kunhan se on vaginaan ja hänellä ei ole kuukautiset.’** (Tirmidthi)

Tämä hadith ei tarkoita, että miehen tulisi pysyä erossa vaimostaan ja pidättäytyä syömästä tai juomasta hänen kanssaan, kun hän menstruoi. A’ishah sanoi:

**’Kun minulla oli kuukautiset, join kupista ja Profeetta (rh) joi samasta kohdasta mistä minä olin juonut ja söin lihaa luusta ja Profeetta söi samasta paikasta** (kuin minä olin syönyt)**.’**

Vaimostaan voi nauttia, kun hänellä on kuukautiset, mutta yhdyntää ei voi harrastaa. Anas b. Malik sanoi: ’Kun juutalaisnaisilla oli kuukautiset, juutalaismiehet eivät syöneet, eivätkä juoneet heidän kanssaan, eivätkä lähestyneet heitä heidän taloissaan.’ Seuralaiset kysyivät tästä Profeetalta (rh) ja Allah paljasti:

(**Vaimonne ovat teidän vaimonne, käykää vainiollanne mielenne mukaan, mutta suorittakaa myös ensin jotakin hyvää sielujenne puolesta. Pelätkää Jumalaa ja tietäkää, että tulette kohtaamaan hänet. Julista, Muhammed, uskovaisille ilosanomaa!**) (2:223)

Profeetta (rh) sanoi:

**’Nauttikaa vaimoistanne, mutta älkää olko yhdynnässä.’** (Muslim)

Kun juutalaiset kuulivat tämän, he sanoivat: ’Tämä mies haluaa olla joka asiassa erilainen kuin me!’

Usaid b. Hudair ja Abbaad b. Bishr kertoivat Profeetalle (rh), mitä juutalaiset olivat sanoneet ja sanoivat: **’Eikö meidän pitäisi olla yhdynnässä vaimojemme kanssa, kun he menstruoivat?’** Tämän kuultuaan Profeetta (rh) oli vihainen ja nuo kaksi seuralaista poistuivat. Joku toi Profeetalle (rh) lahjaksi maitoa ja hän kutsui seuralaiset takaisin, jotteivat he luulisi hänen olevan vihainen heille.’

(Muslim & Abu Dawood)

Jabir kertoi juutalaisten sanovan: ’Jos mies lähestyy vaimoaan takaapäin (mutta vaginaan), lapsesta tulee ristisilmäinen.’ Niinpä Allah paljasti seuraavan jakeen:

**(Vaimonne ovat teidän vaimonne, käykää vainiollanne mielenne mukaan)** (2:223)

Jabir sanoi sitten: **’Jos mies haluaa, hän voi lähestyä vaimoaan millä tahansa tavalla kunhan lähestyy tätä vaginaan.’** (Muslim)

Miehelle on vaimoaan lähestyessään sunna mainita Allahin nimi ja sanoa hadeethissa raportoitu pyyntörukous:

**’Jos joku haluaa lähestyä vaimoaan, ja sanoo:**

**بِسْم الله اللّهُمَ جَنِّبْنَا الشَّيْطَان وجَنِّبْ الشّيْطانَ ما رَزَقْتَنَا**

*‘Bismillah, Allaahumma jannibnash-shaitan wa jannib ash-Shaitan ma razaqtana.’*

**’Aloitan Allahin nimeen… oi, Allah, karkota Saatana meistä ja siitä, millä elätät meitä.’**

**Jos Allah haluaa lapsen syntyvän, Saatana ei koskaan vahingoita sitä.’ (Bukhari)**

Miehen tulee harrastaa hänen kanssaan myös esileikkiä, suudella ja koskettaa häntä, saada hänet kiihottumaan seksuaalisesti. Miehen tulee antaa vaimolleen aikaa tyydyttääkseen hänet seksuaalisesti. Anas kertoi, että Allahin lähettiläs (rh) sanoi:

**’Jos mies on yhdynnässä vaimon kanssa, hänen tulee olla tälle totuudellinen. Jos mies tyydyttyy seksuaalisesti ennen naista, miehen tulee odottaa, että nainen saa tyydytyksen.’**

(Abu Ya’la)

Umar b. Abdul-Aziz raportoi, että Profeetta (rh) sanoi:

**’Älkää menkö yhdyntään vaimonne kanssa heti alkajaisiksi. Odottakaa, että hän on seksuaalisesti yhtä kiihottunut kuin tekin.’ Mies kysyi: ’Oi, Allahin lähettiläs! Mitä minun pitäisi tehdä** [saadakseni vaimoni kiihottumaan]**?’ Hän vastasi: ’Suutele häntä, kosketa häntä ja yritä kiihottaa hänet. Jos huomaat hänen olevan seksuaalisesti yhtä valmis kuin sinä olet, sitten harrastakaa yhdyntää.’** (Al-Mughni)

Lisäksi on myös sunna tehdä täysi puhdistautuminen kylpemällä tai osittainen puhdistautuminen, kuten rukousta varten tehdään, jos mies haluaa olla uudestaan yhdynnässä vaimon kanssa. Profeetta (rh) sanoi:

**’Jos mies on yhdynnässä vaimonsa kanssa ja sitten haluaa lähestyy häntä uudestaan, tehköön hän puhdistautumisen.’**

(Muslim)

Tämä tapa on puhtaampi, hygieenisempi ja tällä tavalla saa voimakkaamman seksuaalisen voiman ja vahvuuden.

***b. Kylvettäessä***

Esileikkiä vaimon kanssa voi harrastaa muuallakin kuin sängyssä. Mies voi leikitellä vaimon kanssa milloin vain, kunhan molempien yksityisyys on turvattu ja varjeltu.

A’ishah sanoi:

**’Allahin lähettiläs (rh) ja minä kylvimme samasta asiasta. Hän (rh) kiirehti ottamaan vettä ja sanoin hänelle: ’Jätä jotain minullekin! Jätä jotain minullekin!’** (Muslim)

***c. Talossa***

A’ishalta kysyttiin:

**’Mitä Allahin lähettiläs (rh) teki tullessaan kotiin?’ Hän sanoi: ’Hän käytti *siwakia*.’** (Sahih Muslim)

Hän teki näin puhdistaakseen suunsa suudellakseen ja tavatakseen perheensä.

A’ishah sanoi:

**’Allahin lähettiläs (rh) suuteli yhtä vaimoistaan ja meni masjidiin rukoilemaan, eikä puhdistautunut.’** (Ahmed)

***d. Talon ulkopuolella***

Kuten aiemmin toimme esiin, hauskaa vaimon kanssa saa pitää kaikkina aikoina ja paikoissa, kunhan yksityisyys on täysin turvattu. Kukaan ei saa nähdä miehen ja vaimon pitävän hauskaa toistensa kanssa julkisesti.

A’ishah sanoi:

**’Kun olin nuorempi, ennen kuin painoni nousi, Allahin lähettiläs (rh) ja minä olimme reissussa. Hän pyysi seuralaisia menemään edeltä ja pyysi minua kisailemaan kanssaan. Voitin hänet siinä kilpailussa. Sen jälkeen Allahin lähettiläs (rh) ei pyytänyt minua kisaamaan kanssaan. Myöhemmin, kun minulle oli kertynyt painoa ja olin unohtanut voittaneeni hänet kilpailussa, hän pyysi seuralaisiaan menemään edeltä, kun matkustin hänen kanssaan. Hän pyysi minua sitten kisaamaan kanssaan. Sanoin: ’Oi, Allahin lähettiläs! Kuinka voin kisata kanssasi, kun painoni on noussut?’ Hän sanoi: ’Voit kisata.’ Kilpailimme ja hän voitti minut.** Hän sanoi: **’Oi, A’ishah, tämä voittoni siitä sinun voitostasi!’’**

(As-Silsilah as-Saheehah)

On ehdottomasti laitonta paljastaa aviosalaisuuksia tai puhua siitä, mitä miehen ja naisen välillä tapahtuu yksityisesti. Profeetta (rh) sanoi:

**’Suurin petos Ylösnousemuksen päivänä, että mies lähestyy vaimoaan ja tämä lähestyy häntä… ja täyttää himonsa ja sitten kertoo ihmisille, mitä teki vaimonsa kanssa.’** (Muslim)

Ylläpitääkseen avioelämää ja suojellakseen perhettä islam on nimittänyt tiettyjä oikeuksia, joita puolisot ovat velkaa toisilleen.

***Vaimon oikeudet miehestään***

Listataan tähän joitain jakeita Koraanista ja perimätietoa valottamaan vaimon oikeuksia islamissa.

1. Allah sanoo:

**(kohdelkaa heitä hyväntahtoisesti. Jos tunnette vastenmielisyyttä heitä kohtaan, niin voi olla, että vastenmielisyytenne kohdistuukin sellaiseen henkilöön, johon Jumala on kätkenyt paljon hyvää.)** (4:19)

2. Allah sanoo:

**(Naisilla on sama oikeus miehiin nähden kuin miehillä heihin, kuten on kohtuullista; kuitenkin ovat miehet naisiin verrattuina korkeammassa asemassa. Niin, Jumala on mahtava ja viisas.)** (2:228)

3. Profeetta (rh) sanoi:

**’Parhaat teistä ovat parhaita perheelleen.’** (Ibn Majah)

4. Hakeem b. Mu’awiyah al-Qushairi kertoi isänsä sanoneen:

**’Oi, Allahin lähettiläs, mitä oikeuksia vaimoillamme on meistä?’ Hän sanoi: ’Että ruokitte ja vaatetatte heidät kuten ruokitte ja vaatetatte itsenne. Älkää läimäiskö häntä kasvoihin tai sanoko hänelle pahoja ja ilkeitä asioita. Miehen tulee hylkiä häntä vain vuoteessa** [eikä lähetä häntä eri taloon]**.’** (Abu Dawood)

5. Profeetta (rh) sanoi:

**’Täydellisimmillä uskovilla on parhaat tavat ja paras teistä on se, joka on paras perheelleen.’** (Ibn Hibban)

6. Profeetta (rh) sanoi:

**’Pelkää Allahia ja pidä Hänet mielessäsi naisten suhteen. Olette ottaneet heidät teille suodulla oikeudella Allahilta ja lähestyneet heitä *Allahin sanoin*.19 Hänen ei pidä päästää taloonne ketään, josta ette pidä, miestä tai naista, ja jos he tekevät niin, lyö heitä** [kevyesti, vahingoittamatta]**. Ja heillä (naisilla) on samanveroisia oikeuksia** [miehistään (elatuksen suhteen)] **heistä siinä määrin kun on kohtuullista.’** (Muslim)

7. Profeetta (rh) sanoi:

**’Älkööt uskova vihatko uskovaa naista, sillä jos hän vihaa yhtä piirrettä tässä, hän saattaa pitää toisesta piirteestä tässä.’** (Muslim)

Täydellisyys kuuluu totisesti vain Allahille.

***Aviomiehen oikeudet vaimosta***

1. Allah sanoo hurskaista vaimoista:

**(Hyveelliset naiset ovat alistuvaisia ja vaalivat huolellisesti, kätkössä, kaikkea sitä, minkä Jumala on kätköön tarkoittanut.)** (4:34)

2. Husain b. Mehsen kertoi isänpuoleisen tätinsä sanoneen hänelle:

’Menin Allahin lähettilään (rh) kysymään häneltä tietystä asiasta. Sen jälkeen hän kysyi minulta: **’Onko sinulla miestä?’** Vastasin myöntävästi. Hän (rh) kysyi: **’Miten kohtelet häntä?’** Vastasin: **’Teen parhaani palvellakseni häntä, kunnes en voi.’** Hän (rh) sanoi: **’Huolehdi hänestä, sillä hän on joko sinun *Jannah*** (Paratiisi) [keinosi sinne] **tai Tuli.’** (Haakim)

3. Profeetta (rh) sanoi:

**’Jos nainen [vaimo] tekee viisi päivittäistä rukoustaan, paastoaa Ramadan-kuukautta, on siveellinen ja turvaa itseään ja tottelee miestään, hänen annetaan mennä *Jannaan* mistä tahansa sen portista.’**

4. Mu'aadh b. Jabal sanoi menneensä *Shaamiin* ja nähneensä kristittyjen kumartavan papeilleen. Hän näki juutalaisten kumartavan rabbeilleen ja oppineilleen. Hän kysyi: ’Miksi te teette näin?’ He sanoivat: ’Tämä on tervehdys profeettojemme tähden.’ Hän sanoi: ’Meidän profeettamme on oikeamielisempi tässä kunniassa!’ Profeetta (rh) sanoi sitten:

**’He ovat vääntäneet valheita profeetoistaan, kun he vääristivät kirjansa; jos käskisin ketään kumartamaan ketään, pyytäisin naista kumartamaan miestään, tämän hänelle antamien oikeuksien takia. Nainen ei maista imanin makeutta ennen kuin hän täyttää miehensä oikeuden.’** (Haakim)

***Avioero islamissa***

Islam pitää avioliitto siunattuna rituaalina ja tästä syystä pyrkii vahvistamaan miehen ja vaimon välistä suhdetta. Allah kuvailee avioliittosopimusta ’vahvaksi ja lujaksi siteeksi’. Hän sanoo:

**(Ja kuinka voisittekaan anastaa sen, kun olette viettäneet läheistä yhdyselämää toistenne kanssa ja he (vaimonne) ovat saaneet teidän juhlalliset liittolupauksenne?)** (4:21)

Profeetan (rh) sanat todistivat tämän asian. Hän sanoi:

**’Hän ei ole yksi meistä, joka kääntää naisen tai orjatytön miestään tai isäntäänsä vastaan.**’ (Saheeh al-Jami as-Saghir)

Vaikka avioliitto on islamissa siunattu ja pyhä, avioeron saa ottaa, vaikka Profeetta (rh) siitä sanoikin:

**’Laillisista asioista Allah inhoaa eniten avioeroa.’** (Haakim)20

Kun avioliittoa ei voi enää jatkaa, ero on vaihtoehto, sillä se estää pahuutta, kuten pettämistä, leviämästä yhteisössä. Se estää sukujuurien muuttumisen, perinnön häiriintymisen ja pahuuden leviämisen yhteiskunnassa. Erolle on sääntönsä, jotta kaikki vähä-älyiset eivät voisi väärinkäyttää sitä. Oppineet ovat selventäneet, että eroa koskevat seuraavat määräykset:

**1.** ***Waajib*** (ts. pakollinen): Se on pakollista seuraavissa tapauksissa:

**a.** Kun kaksi tuomaria (yksi vaimon perheestä ja yksi miehen perheestä) päättävät, että heidän pitää erota. Allah sanoo:

**(jos pelkäätte välien rikkoutumista miehen ja vaimon kesken, niin lähettäkää (heidän luokseen) erotuomariksi joku miehen suvusta ja toinen vaimon suvusta. Jos he toivovat sovintoa, niin Jumala saa aikaan yhteisymmärryksen heidän välillänsä; Jumala on totisesti tietävä, viisas.)** (4:35)

**b.** Kun vaimo ei noudata islamin opetuksia tai ei ole siveä. Tämä pätee myös aviomieheen, sillä vaimon tulee hakea eroa, jos mies ei noudata islamia tai ei ole siveä.

**c.** Jos mies antaa valan, ettei ole sukupuolisessa kanssakäymisessä, eikä lähesty tätä yli neljään kuukauteen. Allah sanoo:

**(Ne, jotka vannovat pysyvänsä erillään vaimoistaan, odottakoot neljän kuukauden ajan; jos he muuttavat mielensä, niin on Jumala totisesti sääliväinen ja laupias.)** (2:226)

Ibn Umar sanoi: ’Jos aikajakso kuluu umpeen, miehen tulee joko jäädä liittoon vaimonsa kanssa hyvällä tavalla tai erota hänestä, kuten Allah on käskenyt.’ (Bukhari)

***2. Makrooh*** (ts. moitittava/kritisoitava): Näin on silloin kun henkilö eroaa vaimostaan ilman syytä. Tähän Iblees pyrkii, Allah hänet kirotkoon. Profeetta (rh) sanoi:

**’*Iblis*** (Paholainen) **asettaa valtaistuimensa vedelle ja lähettää joukkonsa. Läheisin** [hänelle joukoistaan] **on se, joka aiheuttaa koettelemuksia ja viekoittelee miestä. Siten Saatana tuo sen yhden lähemmäs itseään** [kunnianosoituksena siitä, mitä tämä teki]**. Yksi Saatanan joukoista tulee esiin ja raportoi, mitä pahaa teki. Saatana kommentoi: ’Et ole tehnyt mitään!’ Sitten toinen hänen joukoistaan tulee esiin ja raportoi: ’En jättänyt sitä miestä rauhaan ennen kuin erotin hänet vaimostaan.’ Saatana tuo tämän lähelleen** [kunnianosoituksena] **sanoen: ’Kyllä, totta tosiaan. Sinä ansaitset kunniaa.’** (Muslim)

***3. Mubaah*** (ts. laillinen): Se on laillista, kun vaimolla on paha luonne, vaikka miehen tulisi olla kärsivällinen hänen kanssaan, jos heillä on yhteistä jälkikasvua.

***4. Haram*** (ts. kielletty): Kiellettyä ero on, jos mies eroaa vaimostaan, kun tällä on kuukautiset tai kun hän on puhdas, oltuaan yhdynnässä hänen kanssaan.21 Allah sanoo:

**(Profeetta, kun eroatte vaimoistanne, erotkaa heistä ensin määrätyksi ajaksi, laskekaa heille määrätty päivien luku ja noudattakaa velvollisuuttanne Jumalaa, Herraanne, kohtaan.)** (65:1)

Ibn Umar erosi vaimostaan tämän kuukautisten aikana, joten Umar kysyi Lähettiläältä (rh) siitä, ja tämä (rh) sanoi:

**’Käske hänen** (poikasi) **ottaa vaimonsa takaisin ja pitää hänet, kunnes hän on puhdas** [kuukautisistaan] **ja sitten odottaa, kunnes tälle tulee jälleen kuukautiset ja hän tulee niistä puhtaaksi, jolloin hän voi pitää vaimonsa halutessaan tai erota halutessaan ennen kuin on ollut yhdynnässä tämän kanssa; ja tuo on *iddah*** (määrätty aika)**, jonka Allah on määrännyt naisille, joista halutaan erota.’** (Bukhari)

***Khul’*22 *islamissa***

Jos avioelämää ei ole rakennettu rakkaudelle, harmonialle ja hyvälle kumppanuudelle miehen ja vaimon välillä, siitä tulee katkeraa ja tuhoon tuomittua. Tässä tapauksessa islam on määrännyt puolisoja kärsivällisyyteen. Allah sanoo:

**(kohdelkaa heitä hyväntahtoisesti. Jos tunnette vastenmielisyyttä heitä kohtaan, niin voi olla, että vastenmielisyytenne kohdistuukin sellaiseen henkilöön, johon Jumala on kätkenyt paljon hyvää.)** (4:19)

Jos olosuhteet käyvät sietämättömiksi, eikä mies voi sietää vaimoaan, hän voi erota tästä; kun vaimo ei kestä miestään, hän voi pyytä tältä *Khul’* (välitön ero). Tässä tapauksessa hänen täytyy palauttaa miehelle tältä saamansa *Mahr* (myötäjäiset), jolloin avioliitto päättyy. Tämä on merkki täydellisestä oikeudenmukaisuudesta islamissa; mies antoi *Mahr* (myötäjäiset) vaimolleen ja huolehti kaikista avioliittoon liittyvistä kuluista. Allah sanoo:

**(Teidän ei ole sallittu pidättää mitään siitä, mitä olette heille antaneet, paitsi jos molemmat pelkäävät, etteivät he (jatkuvassa yhdyselämässä) voi noudattaa Jumalan säädöksiä (vastenmielisyyden ja riitojen tähden). jos te todellakin pelkäätte, että kumpikaan ei voi (jatkuvassa yhdyselämässä) noudattaa Jumalan säädöksiä, niin ei ole synniksi kummallekaan, vaikka vaimo ostaa itsensä vapaaksi.)** (2:229)

Ibn Abbas kertoi, että Thabit b. Qaisin vaimo tuli Profeetan (rh) luo ja sanoi: ’Oi, Allahin lähettiläs! En syytä Thabitia vioista luonteessa tai *Deenissä*, mutta muslimina inhoan käyttäytymistä epäislamilaisesti (jos jään liittoon hänen kanssaan).’ Siihen Allahin lähettiläs (rh) sanoi: **’Annatko hänelle takaisin puutarhan, jonka miehesi antoi sinulle** [*Mahrina*]**?’** Hän sanoi: ’Kyllä.’ Sitten Profeetta (rh) sanoi Thabitille: **’Oi, Thabit! Hyväksy puutarhasi ja eroa hänestä.’** (Bukhari)

Islamin tavoitteena on turvata ihmisten kunnia ja turvata yhteiskuntaa kaikelta pahalta. Jos nainen jää yhteen miehen kanssa, jota ei halua (tai jota ei voi sietää) tai jos mies jää yhteen naisen kanssa, jota ei halua, jompikumpi voi päätyä laittomuuksiin, etenkin, jos he eivät ole vahvoja uskossaan. Allah sanoo:

**(Mutta jos he (mies ja vaimo) eroavat, voi Jumala antaa molemmille ylenmäärin rakkaudestaan, sillä Jumala on kaikkivaltias ja kaikkitietävä.)** (4:130)

***Seksuaalisen vapauden tulos***

Islam on kieltänyt haureuden ja pitää sitä yhtenä suurimpina synneistä. Islam on myös kieltänyt kaiken siihen johtavan. Sayyid Qutb, olkoon Allah hänelle armollinen, sanoi23:

**’Islam pyrkii eliminoimaan puhtaan eläimellisen seksuaalisen halun, jossa ei kyetä tekemään eroa yksilöiden välille. Se pyrkii perustamaan kestävän perheen, ei suhdetta, joka päättyy välittömän seksuaalisen kanssakäymisen jälkeen. Se pyrkii myös lujittamaan tunteita sukupuolten välisissä suhteissa; suhdetta, jossa puolisoiden sydämet, tunteet ja kehot ovat yhdessä. He elävät yhdessä ja pitävät kiinni samasta toivosta ja kantavat samat surut ja katsovat yhdessä tulevaan. Tässä ilmapiirissä kasvatetaan uusi sukupolvi, asianmukaisella tavalla molempien vanhempien huomassa. Näinollen haureudesta on islamissa valtava rangaistus ja haureutta kuvaillaan elukan tasolle sortumiseksi, joka pyyhkii kaikki nuo** [yllämainitut] **merkitykset ja päämäärät ja muuttaa ihmisen eläimeksi… eikä mies erota yhtä naista toisesta, eikä nainen yhtä miestä toisesta miehestä. Ihminen haluaa ainoastaan täyttää seksuaalisen halunsa. Vaikka hän erottaisi yhden toisesta, se ei hyödyttäisi, eikä hänen voisi luottaa tai odottaa parantavan kansaansa; siitä ei seuraisi jälkikasvua, eikä todellisia tunteita. Todellisilla tunteilla on kestävä vaikutus; se on ero niiden himojen ja halujen välillä. Monet eivät erota niitä toisistaan ja ovat siitä sekaisin. Se, mitä monet pitävät tunteena, onkin eläimellinen himo! Islam ei estä ilmaisemasta luonnollisia tunteita, eikä pidä niitä alhaisena käytöksenä. Islam vain säätelee, puhdistaa ja korottaa sen eläimellisistä himoista. Haureudessa ja etenkään irtosuhteissa ei ole sellaisia arvoja ja ne ovat todella kaukana kaikista tunteista ja eettisistä tavoista ja sitoutumisesta suhteeseen. Islam pitää irtosuhteita ihmiskunnan likaisimpana tekona. Tällainen toiminta alentaa ihmisen ja tekee hänestä eläimenkaltaisen. Itseasiassa on monia eläimiä, jotka elävät tasaista ja organisoitua sosiaalista elämää, kaukana ongelmista, joita joihinkin yhteiskuntiin syntyy irtosuhteista.’**

Listaamme joitain ongelmia ja pahoja asioita, joita seuraa haureuden leviämisestä yhteiskunnassa:

**1. Kuolettavan sairauden leviäminen**, joka ei vahingoita ainoastaan yksilöä, vaan koko yhteiskuntaa. Allah sanoo:

**(Älkää harjoittako haureutta24, sillä sellainen on rivoa ja huonoa elämää.)** (17:32)

Allahin lähettiläs (rh) sanoi:

**’Oi, *Muhajireen*, etsin turvaa Allahista, että todistatte tai että teitä koetellaan viidellä asialla.**

**Laiton seksi ei tule näkyväksi ihmisten keskuudessa ilman että heidän keskuudessaan leviävät ennenäkemättömät sairaudet.**

**Ihmiset eivät huijaa punnittavien tavaroiden myymisessä ilman että heitä rangaistaan nälällä ja kuivuudella, niukkuudella varoissa ja johtajalla, joka sortaa heitä.**

**Ihmiset eivät jätä antamatta *Zakah* ilman, että heille jätetään antamatta sadetta; ja jos eläimiä ei olisi ollut, heille olisi annettu sadetta.**

**Ihmiset eivät riko Allahin ja Hänen lähettiläänsä lupausta ilman, että heidän ulkoiset vihollisensa saavat heistä yliotteen ja ottavat heiltä jotain, mikä oli aiemmin heidän hallinnassaan.**

**Jos johtajat eivät johda Allahin kirjan määräyksellä, heidän vaivannäkönsä kuluvat taisteluun ja riiteluun toistensa kanssa.’** (Haakim)

Pahanteko vie kunnian ja ylpeyden ja muuttaa ihmisen elukaksi, jonka tavoite on täyttää himonsa. Hän perii köyhyyden, sillä käyttää rahansa tyydyttääkseen laittomat himonsa ja halunsa. Se saa ihmisen tuntemaan hirveää katumusta tässä elämässä ja tekee hänet alttiiksi Helvetin tulen rangaistukselle. Se lyhentää ikää, sillä nämä pahuudet ovat epäterveellisiä ja sairastuttavat ruumista, mikä voi johtaa kuolemaan.

**2. Aviottomat lapset** rehottavat yhteiskunnassa. Sellaisilta lapsilta riistetään rakastavien vanhempien normaali huolenpito. Siksi nämä lapset eivät saa asianmukaista johdatusta ja ohjausta elämässään. Vain oikeat vanhemmat voivat antaa lapselle rehellisen, totuudellisen ja merkityksellisen johdatuksen; sen seurauksena nämä lapset kasvavat tuntien muun yhteiskunnan halveksunnan nahoissaan. Kirjassaan *Children without Families* Anna Freud kertoo psykologisista sairauksista, joita psykiatrian asiantuntijat eivät voi korjata kuin suurin vaivoin.

**3. Psykologiset sairaudet:** laittomat sukupuolisuhteet johtavat moniin psykologisiin sairauksiin. Laittomia suhteita harrastaville ja niissä eläville kehittyy levottomuutta, henkilökohtaisen onnen ja tyydytyksen puute, alemmuuskompleksi ja syyllisyyttä. Allah sanoo:

**(Eräs Hänen merkeistään on myös se, että Hän on teistä itsestänne luonut teille puolisot, jotta löytäisitte heistä tyydytyksen, ja Hän on antanut teille keskinäistä rakkautta ja laupeutta. Totisesti, tässä on merkkejä niille, jotka ajattelevat.)** (30:21)

**4. Seksuaalinen hämmennys** johtaa moraaliseen hämmennykseen yhteiskunnassa. On hyvin tunnettu fakta, että raha houkuttelee ihmisiä helposti pahaan. Rahalla myös saa kaikki haluamansa nautinnon ja tyydytyksen. Niinpä jos laitonta mielihyvää hakevilla ei ole siihen varaa, he voivat tehdä mitä tahansa rikoksia tyydyttääkseen himonsa. He voivat varastaa, pettää, hyväksikäyttää, raiskata, valehdella, hämätä tai antaa lahjuksia saadakseen haluamansa. He eivät välitä, missä ja miten hankkivat haluamansa, vaikka muiden kustannuksella.

**5. Allahin rangaistus** kohtaa yhteisöjä, joissa aviorikos ja haureus vallitsevat. Profeetta (rh) sanoi:

**’Minun ummassani on asiat hyvin niin kauan kun aviottomat lapset eivät tule silminnähtäviksi yhteiskunnassa. Jos niin tapahtuu, Allahin rangaistus kohtaa välittömästi.’** (Ahmed & Saheeh at-Targhib wat-Tarhib)

***Johtopäätös***

Olemme esitelleet tässä kirjassa joitain seikkoja islamin näkökulmasta seksiin. Toivomme, että tämä kirjanen auttaa sinua ymmärtämään tätä tärkeää ihmiselämän puolta ja islamin mukaista tapaa säännöstellä ja korottaa sitä, sillä sitä pidetään palvonnantekona, josta saa palkinnon.

Jos muslimi tavoittelee tosissaan Allahin palkintoa, hänen palkintonsa eivät lopu hänen kuolemaansa; häntä palkitaan jopa kuolemansa jälkeen. Profeetta (rh) sanoi:

**’Kun Adamin poika kuolee, hänen tekonsa lakkaavat, paitsi kolmesta lähteestä; jatkuva hyväntekeväisyys, hyödyllinen tieto [jonka hän jätti] tai hurskas lapsi, joka pyyntörukoilee Allahia hänelle.’** (Muslim)

Profeetta (rh) sanoi:

**’Se, joka kutsuu ihmisiä johdatukseen, saa samanlaisen palkinnon kuin ne, jotka seuraavat sitä, samalla kun heidän palkkionsa ei vähene. Se, joka kutsuu ihmisiä pahaan, saa sen synnin ja samanlaisen synnin kuin häntä siinä pahassa seuraavat, samalla kun heidän syntinsä ei vähene.’** (Muslim)

Salmanin hadeeth osoittaa, että islamista löytyy ohjeita kaikkeen aivan vähäpätöiseltäkin vaikuttavaan.

Monijumalaiset sanoivat meille: **’Näemme, että seuralaisenne** [ts. Allahin lähettiläs (rh)] **on opettanut teille jopa kuinka tehdä tarpeenne!’** Salman sanoi: **’Kyllä! Totta kai, hän kieltää meitä puhdistamasta itseämme oikealla kädellä ja olemasta kasvot kohti Qiblaa niin tehdessämme. Hän myös kieltää käyttämästä luita tai lantaa puhdistaessamme itseämme. Hän sanoi myös: ’Älkää käyttäkö puhdistautumiseen vähemmän kuin kolme kiveä.’’** (Muslim)

Mikä upea *Deen* islam onkaan! Se johdattaa ihmisiä kaikissa hänen elämänvaiheissaan ja järjestää kaikki hänen asiansa! Kaikkien muslimien pitäisi ylläpitää ja noudattaa tiukasti sellaista *Deenia*.

Ei-muslimien tulee opiskella islamia jättäen sivuun kaikki ennakkoluulot. Heille tulee kertoa sen ansioista ja hyveistä ja kauniista puolista. Islam on avain hyvyyteen ja pahuudesta eroon hankkiutumiseen. Siitä löytyy vastaukset kaikkiin ongelmiin, joita ihmiskunta tänä päivänä kohtaa. Ongelma on, että monet muslimit eivät sovella, eivätkä noudata sen oppeja, vaan seuraavat oikkujaan ja halujaan tai tavoittelevat omia etujaan pyrkien hyötymään materiaalisesti, vaikka se vaatisi muiden huijaamista.

****

[**www.islamland.com**](http://www.islamland.com)

1 sanoa ’*Subhanallah*’ eli: Allah on kaukana kaikesta epätäydellisyydestä.

2 sanoa ’*Allahu Akbar*’ eli: Allah on suurin.

3 sanoa ’*Alhamdulillah*’ eli: Kaikki ylistys Allahille.

4 sanoa ’*Laa ilaaha illaa Allah*’ eli: Ei ole muuta palvomisen arvoista jumalaa kuin yksin Allah.

5 Ilmaisu, jolla moititaan ja ilmaistaan tyytymättömyyttä.

6 *Manhaj at-Tarbiyah al-Islaamiyyah* vol. 2, s. 218-219.

7 ts. miesten kanssa, joiden kanssa hän saa mennä naimisiin.

8 Tämä pätee sekä miehiin että naisiin.

9 *Al-Jawab al-Kafi leman sa'ala an ad-dawaa' ash-shafee* (Asianmukainen vastaus sille, joka pyytää parantavaa lääkettä), s. 232.

10 Tämä lausunto on Fudail b. ’Iyaadilta, olkoon Allah hänelle armollinen, ja sen kertoi Ibn Abid-Dunya ja al-Baihaqi.

11 Tämä pätee yhtä lailla myös miehiin.

12 Vol. 2, s. 7.

13 Hänen tulee totella miestään, kunhan tämä ei käske häntä mihinkään laittomaan.

14 Täytyy pitää mielessä seuraavaa:

a. Miehen on laitonta olla naisen kanssa eristyksissä, suljetussa tilassa kahden kesken. Profeetta (rh) sanoi:

**’Hän, joka uskoo Allahiin ja Viimeiseen päivään, älköön eristäytykö minnekään [vieraan] naisen kanssa, jolla ei ole mahramia** [mieshuoltajaa]**, sillä muuten Saatana on heidän kanssaan kolmantena.’**

(Ahmed)

b. Hän katsoo, mitä naisesta yleensä on näkyvillä; kasvot, kädet, jalat, jne.

c. Hänen tulee olla aidosti kiinnostunut kihlautumisesta naisen kanssa.

d. Hänen ei pidä puhua kellekään tuon naisen puutteista.

15 Hän oli yksi Allahin lähettilään (rh) seuralaisista, joka oli taistellut Badrissa, ja kuoli Medinassa.

16 Yksi *Oqiyah* on 40 hopea dirhamia; näinollen 12 *Oqiyah* on 480 dirhamia.

17 Kaikkina aikoina.

18 ts. hän lähestyi vaimoaan takaapäin; mutta kuitenkin vaginaan.

19 *Allahin sanat* viittaavat jakeeseen, jossa Allah sanoo: (**...joista pidätte, kaksi, kolme tai neljä**) (4:3)

20 Tämä hadeeth on heikko. Allah sanoo: **(Mutta jos he pysyvät eropäätöksessään, niin on Jumala totisesti kuuleva, tietävä.)** (2:227) Tästä jakeesta on ymmärrettävä, että avioeroon on turvauduttava vain tarpeen vaatiessa.

21 Miehen on kiellettyä erota vaimostaan myös lausumalla kolme eroa yhdellä istumalla.

22 *Khul’* on avioliiton hajottaminen vaimon puolelta; sitä kutsutaan myös ‘välittömäksi’ eroksi.

23 *Fee Dhilaal al-Qur'an* (Koraanin varjossa).

24 ‘Laiton seksi’ on arabiaksi ‘*zina*’. Se tarkoittaa kaikkea seksuaalista kanssakäymistä miehen ja vaimon välillä, jotka eivät ole aviomies ja vaimo; se tarkoittaa siis ‘aviorikosta’ ja ‘haureutta’.

****